30.06.2022
Аԥсны Аҳәынҭқарра Ахада Аслан Бжьаниа аиԥылара мҩаԥигеит ЕАР еснагьтәи аиҿкааҩ Сабина Махл, ЕАР Иреиҳаӡоу акомиссар иусбарҭа азеиԥш зҵаарақәа рзы иабжьгаҩ Мариа Волошкевич, иара убас ЕАР еснагьтәи аиҿкааҩ иҷыдоу ицхырааҩ Ерик Андермо злахәыз аиԥылара. Аиԥылара иара убас далахәын Аԥсны Аҳәынҭқарра Адәныҟатәи аусқәа рминистр Инал Арӡынба.
Ари аиԥылараан ирылацәажәеит Аԥсны Аҳәынҭқарраҟны иҳәынҭқарратәым аиҿкаарақәеи ЕАР Аусбарҭақәа инарыгӡо апроектқәеи апрограммақәеи ирыдҳәалоу азҵаарақәа.
Аԥсны Ахада ЕАР ахаҭарнакцәа иреиҳәеит аусураҿы аартреи аполитикатә зҵаарақәа рыҟны ганкы мацара адымгылареи хымԥада ишаҭаху. Иара убас иазгәаҭан аҵакы шамоу Аԥсны Аҳәынҭқарраҟны иҟоу аҭагылазаашьа обиективла жәларбжьаратәи ауаажәларра рызнагаразы Аԥсны Аҳәынҭқарра ахаҭарнак ЕАР аҟны иқәгылара.
Аиԥылараҿы ишьҭыхын Женеватәи адискуссиақәа ралыршара азҵаара.